
ДО 
ОБЩИНСКИ СЪВЕТ
БУРГАС


ДОКЛАДНА ЗАПИСКА

От ДИМИТЪР НИКОЛОВ, КМЕТ НА ОБЩИНА БУРГАС


Относно: Предоставяне на парична награда на Сдружение Волейболен клуб „Нефтохимик 2010“ за постигнато спортно постижение - Шампиони на България по волейбол за 2023 г. 


              УВАЖАЕМИ ОБЩИНСКИ СЪВЕТНИЦИ,


              Настоящата докладна записка е по повод на високото спортно постижение на Волейболен клуб „Нефтохимик 2010“, който е новият шампион по волейбол на България за 2023 г. 
              Волейболният отбор на "Нефтохимик 2010" е лицето на Бургас в колективните
спортове. На 2 май 2023 г. отборът  победи  ВК „Хебър“, спечелвайки  шампионската титла в Супер Волей лигата, след успех с 3:2 гейма в петия решителен финален двубой. 
[bookmark: _GoBack]              Над 1500 зрители в спортна зала „Младост“ станаха свидетели на драматичен мач между два достойни съперника. С много желание и майсторски отигравания, бургаският отбор заслужено триумфира с шеста титла в своята история. Момчетата на треньора А. Петров показаха висок спортен дух и характер за победа.                      
              Спечелването на шампионската купа е заслужен успех за положения труд от спортисти, треньори и ръководството на клуба. Златните медали и купата на шампионите от „Нефтохимик 2010“ бяха връчени от Кмета на Община Бургас - Димитър Николов.
              Детската школа на клуба също работи за завоюване на високи спортни постижения. От школата през последните години се реализираха националните състезатели Г. Петров и Д. Карягин. Г.Петров беше част от настоящия шампионски отбор. Д. Карягин игра през последните два сезона в елитни отбори от Италия, Полша и Франция.
              Със спечелването на титлата, „Нефтохимик 2010“ доби правото да играе през новия сезон на най-авторитетния европейски клубен волейболен турнир – Шампионската лига. 
              Бургаският отбор ще се изправи срещу изявени грандове от най-силните  волейболни сили, като шампионите на Италия, Турция, Франция, Полша. Това безспорно ще доведе до повишаване на  имиджа на града ни като водещ център на волейбола в България. 

               Имайки предвид големият принос в развитието на спорта на бургаския Волейболен клуб „Нефтохимик 2010“ и във връзка с чл. 6 от Закона за физическото възпитание и спорта, предлагам Община Бургас да предостави парична награда в размер на 40 000 лв. на клуба за престижното спортно постижение. Предвид осигуряване на необходимия финансов ресурс в обществен интерес, моля на основание чл. 60, ал. 1 от Административно процесуалния кодекс, да се допусне предварително изпълнение на решението.
              С оглед изложеното и на основаниe чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:
РЕШЕНИЕ:


1. Дава съгласие да бъдат разчетени допълнителни средства за спорт за 2023 г. и да бъде допълнено одобреното с решение №39/27.02.2023 г. на Постоянната Комисия по “Спорт, деца и младежки дейности“ към Общински съвет – Бургас, Приложение „Субсидиране на други дейности в спорта за 2023 г.“ по следния начин:
· нова т.16 – Парична награда в размер на 40 000 (четиридесет хиляди) лева на Сдружение Волейболен клуб „Нефтохимик 2010“ за спортното му постижение – шампиони на България за 2023 г. 

1. Финансовите средства по точка I са за сметка на издръжката на Общинска администрация, §10-20 „Външни услуги“.
  
 III. На основание чл. 60, ал. 1 от Административнопроцесуалния кодекс, допуска предварително изпълнение на решението, за да започне своевременно подготовката на отбора за участие в европейски клубен волейболен турнир – Шампионската лига. 

 С уважение,

 ДИМИТЪР НИКОЛОВ 
 КМЕТ НА ОБЩИНА БУРГАС

